# &konqueror; failų tvarkyklė

## Aplankai ir keliai

&UNIX; ir &Linux; tipo sistemose visi aplankai sutvarkyti naudojant paprastą hierarchiją. Pradedama nuo aukščiausio lygio aplanko (taip vadinamo šakninio aplanko). Toliau struktūra leidžiasi gilyn šakomis - aplankais ir poaplankiais. Tai reiškia, kad iš bet kokio aplanko galite patekti į bet kokį kitą kildami aukštyn, kol pateksite į bendrą tašką, tada, eidami žemyn atitinkamais aplankais, pateksite į reikiamą poaplankį.

Bet kokio failo ar aplanko pozicija šioje struktūroje (dar vadinamoje medžiu) gali būti nurodyta jo keliu, kuris yra paprastas sąrašas aplankų, leidžiantis kuriais nuo šakninio aplanko pasieksite reikiamą failą ar aplanką. Pavyzdžiui `/home/algirdas` - tai poaplankis `algirdas`, esantis aplanke `home`, kuris savo ruožtu yra šakniniame aplanke, o štai `/home/algirdas/zodziai.txt` yra failas `zodziai.txt`, esantis tame aplanke. Šiuose keliuose esantis pirmasis / žymi šakninį aplanką.

Visi sistemai prieinami aplankai. įskaitant ir esančius skirtinguose disko skirsniuose, &CD-ROM; įrenginiuose ar USB raktuose, bus matomi medyje žemiau / lygio. Konkretus kelias iki jų priklausys nuo jūsų operacinės sistemos nustatymų (taip pat žiūrėkite skyrių apie diskelius ir &CD-ROM; įrenginius).

Kiekvienas &UNIX; ir &Linux; sistemos naudotojas turi savo namų aplanką, kuriame saugomi jo asmeniniai failai ir nustatymai. Pavyzdžiui `/home/algirdas` ir `/home/urtė`. Simbolis ~ žymi naudotojo namų aplanką, taigi `~/laiškas.txt` yra kelias iki failo `laiškas.txt`, esančio namų aplanke.

Pastebėtina, kad dažnai vietoje termino aplankas vartojamas terminas direktorija.

## Rodymo būdai

Failų tvarkyklės režime &konqueror; rodo parinktame aplanke esančius failus ir poaplankius, bei gali apie juos pateikti šiokios tokios informacijos. Kelias iki einamojo aplanko rodomas vietos juostoje.&konqueror; failų ir aplankų vaizdavimo būdas pagrinde priklauso nuo to, koks būdas parinktas meniu Rodymas Žiūrėjimo būdai

Failų tvarkyklės režime, &konqueror; naudoja vidinį &dolphin; koponentą.

- Įjungus ženkliukų rodymo būdą (kuris yra numatytasis), failai bus vaizduojami kaip ženkliukai, vaizduojantys failo tipą. Poaplankiams vaizduoti bus naudojamas specialus ženkliukas.

- Detaliame rodinyje aplanko turinys rodomas detaliu sąrašu, kuriame yra kiekvieno rodomo elemento pavadinimas, dydis, paskutinio keitimo laikas. Ant viršūnės paspaudus dešinį pelės mygtuką, bus galima pridėti papildomų stulpelių.

  Detaliame rodinyje yra parinktis Išplečiami aplankai, kuri gali būti įjungta nustatymų failų tvarkymo rodymo būdų skiltyje. Ši parinktis leidžia peržiūrėti aplanką medžio būdu: kiekvienas aplankų medžio poaplankis gali būti išskleistas paspaudus šalia esantį mygtuką +.

- Stulpelių rodinyje vienu metu galima matyti daugiau nei vieną aplankų struktūros lygį. Paspaudus ant poaplankio, dešiniau rodomas to poaplankio turinys.

### Failo patarimo informacija

Jei &konqueror; konfigūracijos dialoge, failų tvarkymo bendrų nustatymų kortelėje įjungsite parinktį rodyti paaiškinimus, užvedus pelę ant aplanko ar failo ženkliuko, bus rodomas mažas informacinis langas.

### Failų peržiūra

Nustatymų dialogo kortelėje peržiūros, esančioje Failų tvarkymo Bendri skiltyje, galėsite pasirinkti, kokiems failų tipams turi būti rodoma peržiūra.

Bendrai tai reiškia, kad vietoje failo tipo ženkliuko bus rodomas mažas piešinukas, rodantis failo turinį.

Kadangi &konqueror; turi perskaityti kur kas daugiau informacijos, nei failo pavadinimo informaciją, failų peržiūros režimas gali būti netinkamas naršant po aplankus, esančius nutolusiose sistemose. Failų tvarkyklės konfigūravimo peržiūros puslapyje galite išjungti peržiūras failams, kurių dydis viršyja nurodytą.

## Aplanko rodymo savybės

Žemiau išvardintais nustatymais galite kontroliuoti, kaip rodomi aplankų turiniai. Pagal nutylėjimą nustatymai saugomi atskirai kiekvienam aplankui:

- Rodymo būdas (ženkliukai, detalės, stulpeliai)

- Elementų rikiavimas, kurį nustato rikiavimo rūšis (didėjantis ar mažėjantis) ir atributas (pavadinimas, dydis ir pan.), pagal kurį rikiuojama

- Rikiuojant aplankus ir failus – ar aplankus rodyti pradžioje ar ne?

- Peržiūra – ar ji rodoma vietoje ženkliukų (priklausomai nuo nustatymų kortelėje Peržiūra skiltyje Failų tvarkymas Bendri) ar ne?

- Ar ženkliukų rodinyje elementai rodomi grupėmis?

- Ar rodomi paslėpti failai?

- Kokia papildoma informacija (neskaitant pavadinimo) rodoma ženkliukų ar detalų rodinyje?

Rodymo savybes galima konfigūruoti meniu Rodymas, kai kuriuos (tokius kaip rodymo būdą) galima keisti ir įrankinės mygtukais.

### Rodymo savybių dialogas

Rodymo savybių dialogo nuotrauka Rodymo savybių dialogas.

Rodymo savybių dialogas.

Naudojant Rodymo savybių dialogą galima greitai ir vienu metu pakeisti keletą rodymo savybių. Tai daroma einamąjam aplankui, einamąjam aplankui ir jo poaplankiams arba visiems aplankams (priklausomai nuo pasirinkimo skiltyje Pritaikyti rodymo savybes...).

Jei parinktis Nustatyti visiems naujiems aplankams įjungta, tada parinkti rodymo nustatymai bus automatiškai pritaikyti visiems aplankams, kurie dar neturi savo konkrečių nustatymų.

## Navigacija

Norėdami pasiekti failą su &konqueror;, visų pirma naudodami aplankų medį turėsite nueiti į aplanką, kuriame tas failas yra.

Vaikščiojimui tarp aplankų užtenka tiesiog vaikščioti medžiu aukštyn ir žemyn:

- Norėdami nusileisti į poaplankį, spauskite kairįjį pelės mygtuką ant aplanko pavadinimo arba ženkliuko. Jei aplanką jau pažymėjote (žr. žemiau) - tiesiog spauskite &Enter;.

- Norėdami aplankų medžiu pakilti aukštyn, spauskite įrankminės mygtuką Aukštyn, klavišų kombinaciją &Alt;Rodyklė aukštyn, arba naudokite meniu punktą Eiti Aukštyn.

Jei norite pažymėti failą ar aplanką rodomame aplanke, bet nenorite jo atidaryti, naudokite mygtukus aukštyn ir žemyn vaikščiojimui tarp elementų. Parinktas elementas bus paryškintas, o būsenos juostoje apie jį bus rodoma informacija.

Įjungus peržiūros režimą detalės su parinktimi išplečiami aplankai gali būti lengviau rasti aplankus, esančius žemiau dabartiniojo. Šiame rodinyje kiekvienas aplankas rodomas su mažyte dėžute kairėje. Jei dėžutėje yra ženkliukas +, kairiojo pelės mygtuko spustelėjimas ant dėžutės (ne ant aplanko pavadinimo ar ženkliuko) parodys medį su failais ir poaplankiais, esančiais tame aplanke. Mažoje dėžutėje nuo tada bus rodomas ženkliukas -. Kairiuoju pelės mygtuku galite sutraukti medį. Radę ieškomą aplanką, spauskite kairįjį pelės mygtuką ant aplanko, kad jį atvertumėte.

Šoninė juosta taipogi gali padėti naršyti po failų sistemą.

Galite patekti tiesiai į norimą aplanką, įrašę kelią iki jo vietos įrankinėje arba dialoge, iškviestame per meniu punktą Failas Atverti vietą , arba &Alt; O. &konqueror; Teksto baigimo funkcionalumas gali padėti, kai naudojate šią savybę. Nepamirškite, kad &Linux; / &UNIX; sistemose failų ir aplankų pavadinimuose didžiosios ir mažosios raidės laikomos skirtingomis.

Perėję į kitą aplanką galite grįžti į ankstesnį, paspaudę įrankinės mygtuką Atgal, meniu elementą Eiti Argal arba &Alt;Kairėn. Sugrįžę atgal galite vėl eiti į priekį. Tam naudokite įrankinės mygtuką Pirmyn, meniu elementą Eiti Pirmyn arba &Alt;Dešinėn.

Taipogi galite patekti į tėvinį aplanką paspaudę įrankinės mygtuką Aukštyn, meniu elementą Eiti Aukštyn arba &Alt;Aukštyn.

Paspaudus varnelę, esančią dešiniau nuo mygtukų Aukštyn, Atgal arba Pirmyn, arba parinkus šiuos elementus iš meniu, bus parodytas papildomas meniu su anksčiau aplankytomis vietomis.

### Failų ir aplankų paieška

Jei nežinote ar negalite prisiminti, kur jūsų sistemoje yra koks nors failas ar aplankas, galite naudoti įrankinės mygtuką Rasti failą arba meniu elementą Įrankiai Rasti failą.... Taip į &konqueror; langą bus įtraukta failų ir aplankų paieškos programa &kfind;. Norėdami gauti daugiau informacijos apie &kfind;, peržiūrėkite &kfind; vadovą.

Jei failo ar aplanko pavadinimas prasideda tašku, tai jis yra paslėptas failas ar aplankas, todėl paprastai nebus rodomas &konqueror; lange. Norėdami matyti paslėptus failus ir aplankus įjunkite meniu parinktį Rodymas Rodyti paslėptus failus.

Kita priežastis, kodėl &konqueror; gali nerodyti jūsų ieškomo failo ar aplanko, - priedas Katalogų filtras, kuriam gali būti nurodyta rodyti tik konkrečių tipų failus.

### Diskeliai ir &CD-ROM; įrenginiai

Bet koks diskelis, &CD; įrenginys arba kitas disko skirsnis, esantis jūsų sistemoje, paprastai bus matomas aplanke `/`, `/media`, `/mnt` arba `/auto` aplanke ir kelias iki jos bus kas nors panašaus į `/mnt/floppy` arba `/cdrom`. Kaip konkrečiai bus pavadintas šis aplankas ir kur jis atsiras priklauso nuo jūsų sistemos.

&UNIX; / &Linux; sistemose jūs turite `įrengti (prijungti)` diskelį ar &CD-ROM;. po to, kai įdėjote jį į kompiuterį, tik tada galėsite dirbti su jo aplankais ir failais. Taipogi prieš išimant diską reikia jį atjungti, kad sistema žinotų, jog jis daugiau nebenaudojamas.

Kaip konkrečiai tai padaryti priklauso nuo jūsųs sistemos:

- Gali būti, kad pas jus yra Automount (automatinio prijungimo) priemonės. Tokiu atveju jums nereikia rūpintis prijungimu ir atjungimu, nors kartais galite pastebėti, kad &CD-ROM; pradeda nei iš šio, nei iš to suktis.

- Taip pat gali būti, kad ant jūsų darbastalio yra Diskelio, &CD-ROM; ir disko ženkliukai. Tokiu atveju pastpaudę šiuos ženkliukus kairiu pelės mygtuku prijungsite atitinkamus diskus. Taip padarius turėtų automatiškai pasileisti &konqueror; langas su pasirinktos laikmenos turiniu. Norėdami atjungti pasirinktą laikmeną, spauskite dešinį pelės klavišą ant to paties ženkliuko ir pasirinkite punktą Atjungti. Daugiau informacijos apie tai, kaip sukurti tokius ženkliukus rasite šio vadovo skyriuje Sukurti naują....

- Visa tai galite padaryti ir tradiciniu būdu, vykdydami sekančias konsolės komandas:

  ``mount /mnt/floppy``

  diskelio prijungimui

  ``umount /mnt/floppy``

  jo atjungimui (`umount`, o ne `unmount`).

  Vietoje to, kad atidarinėtumėte konsolę komandų `mount` ar `umount` rašymui, galite naudoti &konqueror; galimybę Įrankiai Vykdyti apvalkalo komandą (&Ctrl;E).

## Failų ir aplankų trynimas

Naudodami &konqueror; turite du failų ar aplankų trynimo būdus:

- Galite trinamą objektą pernešti į `Šiukšliadėžės` aplanką. Tai saugiausias būdas, kadangi supratę, kad padarėte klaidą, galite ištraukti iš šiukšliadėžės ištrintus failus ar aplankus.

- Taipogi galite tiesiogiai ištrinti failą ar aplanką, ko pasekoje įrašas bus pašalintas iš aplanko ir anksčiau jo užimta disko vieta bus priskaičiuota prie laisvos vietos. Taigi tai veiks taip pat, kaip ir komanda `rm`.

  Jei norite naudoti šią savybę, įjunkite parinktį Rodyti meniu įrašą „Trinti“, kurį naudojant failai nepatektų į šiukšliadėžę nustatymų skyriuje Failų tvarkymas.

Paprasčiausias failo ar aplanko trynimo būdas yra užvesti pelės žymėklį virš jo ženkliuko ar pavadinimo ir spausti dešinį pelės mygtuką. Bus atidarytas kontekstinis meniu, kuriame rasite parinktis Perkelti į šiukšliadėžę ir Trinti.

Jei pažymėjote norimą failą ar aplanką, meniu Keisti atsiras parinktys Perkelti į šiukšliadėžę ir Trinti.

Šal (Del) perkels pažymėtą elementą į šiukšliadėžę.

&Shift;Šal (Del) galutinai ir negrąžinamai panaikins pažymėtą elementą ar elementus.

Jūs negalėsite ištrinti failo ar aplanko, jei neturėsite tam reikiamų teisių.

## Perkėlimas ir kopijavimas

Nukopijuota failą ar poaplankį iš vieno aplanko į kitą galite keliais būdais:

- Užveskite pelės žymeklį virš failo ar poaplankio pavadinimo ar ženkliuko ir spauskite dešinį pelės mygtuką. Bus parodytas meniu, kuriame parinkite Kopijuoti.

  Arba, jei elementas jau pažymėtas, jūs galite naudoti įrankinėje esantį mygtuką Kopijuoti, meniu punktą Keisti Kopijuoti arba sparčiųjų klavišų kombinaciją &Ctrl;C. Taipogi galite pažymėti kelis failus ar aplankus kopijavimui ar perkėlimui.

- Nueikite į aplanką, į kurį norite nukopijuoti failą ar aplanką, ir padėkite ten nukopijuotus elementus spausdami įrankinės mygtuką Padėti, parinkę meniu punktą Keisti Padėti, spauskite &Ctrl;V arba nuvedę pelės žymeklį į tuščią lango vietą spauskite dešinį pelės mygtuką ir iš iššokusio meniu parinkite Padėti.

Failo ar poaplankio perkėlimas į kitą aplanką daromas taip pat, kaip ir kopijavimas, tik pradžioje parenkama Iškirpti arba spaudžiama klavišų kombinacija &Ctrl;X vietoje Kopijuoti. Elementas, kurį jūs Iškirpote, bus pašalintas iš pradinio aplanko ir įkeltas į naują, paspaudus Įkelti.

Taipogi galite nukopijuoti ar perkelti parinktus elementus į kitą aplanką naudodami kontekstinio meniu punktą Kopijuoti į arba Perkelti į, kuris parodomas paspaudus ant failo ar aplanko dešinį pelės mygtuką.

Norėdami įjungti šią savybę, įjunkite parinktį Rodyti „Kopijuoti į“ ir „Pektelti į“ komandas Kontekstinio meniu kortelėje, esančioje nustatymų dialogo Failų tvarkymo Bendroje skiltyje.

Jums nepavyks nukopijuoti ar perkelti failą ar aplanką, jei neturite reikiamų teisių.

### Pertempimo naudojimas

Naudojant &konqueror; jūs taipogi galite kopijuoti ir pernešti failus ir aplankus juos pertempiant.

Tai padaryti galite turėdami pasileidę du &konqueror; langus. Viename parinkite aplanką, iš kurio norite kopijuoti ar perkelti, o kitame - į kur norite perkelti. Užveskite pelės žymeklį virš elemento, kurį norite perkelti ar kopijuoti ir, laikydami kairįjį pelės mygtuką, tempkite jį į tuščią vietą paskirties aplanke. Atleidus pelės mygtuką galėsite pasirinkti, ar norite Kopijuoti, ar Perkelti. Įdėmiai numeskite elementą į tuščią vietą paskirties aplanke, nes jei numesite jį ant kito aplanko - failai bus nukopijuoti ar perkelti į tą aplanką.

Taipogi galite sukonfigūruoti &konqueror; taip, kad jis savo lange rodytų daugiau nei vieną aplanką. Tada irgi galėsite permepinėti failus ir poaplankius iš vieno aplanko į kitą.

Rodinio skaidymas pertempimui

Šioje nuotraukoje pavaizduotas meniu punkto Langas Skaidyti rodymą į kairę ir dešinę veikimas. Šį lango padalinimo funkcionalumą, vienu metu rodantį dviejų skirtingų aplankų turinį, taipogi galima įjungti klavišų kombinacija &Ctrl;&Shift;L .

Norint kiekviename iš rodinių parinkti skirtingus aplankus reikia, kad jie nebūtų sujungti. T.y. mažos dėžutės apatinėje dešinėje pusėję turi būti tuščios.

Aktyvusis rodinys yra tas, kurio kelias rodomas vietos įrankinėje ir kuris reaguoja į navigaciją meniu komandomis. Jis išskiriamas maža žalia lempute apatinėje kairėje pusėje. Norėdami aktyvuoti rodinį, spauskite kairį pelės mygtuką ant tuščios vietos jo būsenos juostoje.

Norėdami išimti aktyvų rodinį iš &konqueror; lango, naudokite klavišų kombinaciją &Ctrl;&Shift;W, meniu punktą Langas Pašalinti aktyvų rodymą arba spauskite dešnį pelės mygtuką ant būsenos juostos ir iššokančiame meniu parinkite Pašalinti aktyvų rodymą.

Jei naudojate &konqueror; korteles, galite pertempinėti tarp kortelių užtempdami failą ant kortelės pavadinimo, bet neatleisdami pelės mygtuko. Kortelės turinys bus parodytas taip leidžiant jums tęsti pertempimo veiksmą.

### Pasikartojantys failų pavadinimai

Jei bandysite įkelti failą į aplanką, kuriame jau yra failas su tokiu pačiu pavadinimu, &konqueror; parodys dialogą, kuriame įspės jus, kad toks failas jau egzistuoja. Tada galėsite pasirinkti:

- Nutraukti įkėlimo veiksmą galite paspaudę mygtuką Nutraukti.

- Suteikite kopijuojamam failui kitą pavadinimą. Tai galite padaryti įrašydami naują pavadinimą į įvesties eilutę arba paprašyti, kad &konqueror; Pasiūlytų naują pavadinimą. Tai padarę galite spausti mygtuką Tęsti.

- Jei kopijuojate daugiau nei vieną elementą, Praleisti dabartinį elementą.

Jei kopijavote daugiau nei vieną elementą, galite naudoti mygtuką Pritaikyti visiems.

## Elementų žymėjimas rodinyje

Elementus (failus, aplankus) pažymėti galima keliais būdais. Kai pažymėta elementų grupė, visi veiksmai, tokie kaip Iškirpti, Kopijuoti, Perkelti į šiukšliadėžę, bei tempimo operacijos, pritaikomos visiems pažymėtiems elementams.

### Elementų žymėjimas pele

- Galite paspausti kairįjį pelės mygtuką kur nors rodinyje ir piešti stačiakampį apie grupę elementų. Atleidus pelės mygtuką visi elementai, patenkantys į stačiakampį bus pažymėti (tai taip pat panaikins prieš tai atliktą žymėjimą). Jei žymėjimo metu laikomas &Shift; klavišas – prieš tai vykdytas pažymėjimas išlaikomas papildomai pažymint naujus elementus.

- Jei spaudžiant ant elemento kairįjį pelės mygtuką laikomas paspaustas &Ctrl; mygtukas, tai to elemento pažymėjimas keičiamas (pažymėtas elementas nužymimas, o nepažymėtas elementas – pažymimas). Jei &Ctrl; mygtukas yra nustpaustas pele žymint stačiakampę zoną (kaip aprašta aukščiau), keičiamas visų į stačiakampį patenkančių elementų pažymėjimas.

- Jei &Shift; klavišas yra nuspaustas tuo metu, kai elementas paspaudžiamas naudojant kairįjį pelės mygtuką – visi elementai tarp paskutinio pažymėto elemento ir dabartinio yra pažymimi.

- Jei nustatymų failų tvarkymo bendros skilties kortelėje Elgsena pažymėta parinktis Rodyti pasirinkimo žymeklį, tai nedidelis + arba - mygtukas rodomas viršutiniame kairiame kampe elemento, virš kurio užvestas pelės žymeklis. Spaudžiant šitą mygtuką elementas atitinkamai pažymimas arba nužymimas.

### Elementų žymėjimas klaviatūra

- Jei paspaudžiamas rodyklės mygtukas, Page Up, Page Down, Home, arba End, pažymimas naujas dabartinis elementas, prieš tai buvęs pažymėtas elementas nužymimas.

- Jei &Ctrl; laikomas nuspaustas spaudžiant vieną iš aukščiau išvardintų klavišų, anksčiau pažymėtas elementas (ar elementai) lieka pažymėti.

- Jei spaudžiant vieną iš aukščiau išvardintų klavišų laikomas paspaustas &Shift; klavišas – visi elementai tarp prieš tai buvusio einamojo ir dabartinio elemento – pažymimi.

- Spaudžiant &Ctrl;Tarpas einamojo elemento pažymėjimas pakeičiamas (iš pažymėto į nepažymėtą arba iš nepažymėto į pažymėtą).

- Klavišų &Ctrl;A kombinacija pažymi visus elementus.

- Klavišų &Ctrl;&Shift;A kombinacija pakeičia visų elementų žymėjimo būseną į priešingą.

### Elementų žymėjimas meniu

Kartais norite ištrinti, nukopijuoti ar perkelti keletą failų, kurie yra kažkuo panašūs. Pavyzdžiui gali reikėti perkelti visus .png tipo piešinukus iš vieno aplanko į kitą. Naudojant &konqueror; labai paprasta pažymėti keletą failų, turinčių pavadinimų panašumų.

Parinkite meniu punktą Keisti Pažymėjimas Pažymėti objektus, atitinkančius... arba naudokite klavišų kombinaciją &Ctrl;S. Taip bus parodytas dialogas, kuriame galėsite įvesti failo pavadinimo šabloną, simboliu * žymint bet kokį skaičių bet kokių simbolių, o simboliu ? žymint bet kokį vieną simbolį. Paspaudus mygtuką Gerai &konqueror; pažymės failus, atitinkančius nurodytą šabloną. Pavyzdžiui:

- ``veliava*.png`` pažymės visus failus, kurie prasideda tekstu veliava ir baigiasi `.png`.

- ``pastaba?.txt`` pažymės `pastaba1.txt` ir `pastaba9.txt`, bet ne `pastaba99.txt`.

Pažymėję failų grupę, galite pažymėjimą sumažinti, naudodami meniu punktą Keisti Pažymėjimas Nuimti žymėjimą nuo elementų atitinkančių..., kad nurodytumėte, nuo kurių failų reikia nuimti pažymėjimą.

Nuimti visus pažymėjimus galite meniu punktu Keisti Pažymėjimas...Nuimti visus pažymėjimus arba tiesiog paspaudę kairįjį pelės mygtuką ant bet kurios tuščios vietos.

Taipogi galite invertuoti pažymėjimą: nužymėti visus pažymėtus failus ir pažymėti visus nepažymėtus. Tam naudokite meniu punktą Keisti Pažymėjimas...Invertuoti pažymėjimą arba klavišų kombinaciją &Ctrl;&Shift;A.

## Sukurti naują

Kai &konqueror; yra failų tvarkyklės režime, parinkus punktą Sukurti naują iš meniu Keisti arba iš kontekstinio meniu, rodomo paspaudus dešinį pelės mygtuką tuščioje vietoje, parodomas submeniu, leidžiantis jums sukurti dabartiniame aplanke:

Aplankas...

- Paprastas būdas sukurti naują aplanką.

Tekstinis failas...

- Naudodami šią parinktį sukurkite naują paprastą, tuščią tekstinį failą. Bus atvertas dialogas, kuriame galėsite įvesti naujai kuriamo failo pavadinimą.

HTML failas...

- Sukuria šabloninį HTML išeities failą. Įrašant naujai kuriamo failo pavadinimą, protinga būtų duoti jam praplėtimą `.html` , kad nekiltų neaiškumų.

Iliustracijos dokumentas...

- Sukuria naują OpenDocument piešinį.

Pristatymo dokumentas...

- Sukuria OpenDocument pristatymo dokumento šabloną.

Skaičiuoklės dokumentas...

- Naudokite tai naujo OpenDocument skaičiuoklės failo sukūrimui.

Tekstinis dokumentas...

- Sukuria tuščią OpenDocument tekstinį failą.

Adreso nuoroda (URL)...

- Šita parinktis leidžia sukurti ženkliuką, kuris atidartų &konqueror; su nurodyto aplanko ar puslapio turiniu. Kaip ir su parinktimi Nuoroda į programą... jūs galite padaryti, kad ženkliukas atsirastų ant darbastalio, kurdami nuoodą aplanke `~/Desktop` arba paleisdami komandą Sukurti naują... spausdami dešinį pelės mygtuką ant tuščios vietos darbastalyje.

Paprasta nuoroda į failą ar aplanką...

- Sukurti simbolinę nuorodą į vietinį failą ar aplanką.

Nuoroda į programą...

- Ši parinktis naudinga, jei norite sukurti ženkliuką, kurį paspaudus būtų paleista kokia nors konkreti programa. Ji atveria dialogą su trimis kortelėmis. Pirmojoje - Bendros – pasirenkate ženkliuką ir šalia jo rodomą tekstą. Antroje kortelėje - Leidimai – nurodote, kas gali keisti šį ženkliuką. Paskutinėje kortelėje Programa nurodote Komandą, kurią naudojant bus paleidžiama programa. Pavyzdžiui `kwrite` paleis tekstų redaktorių &kwrite;. `kwrite /home/algirdas/darbai.txt` atidarys failą `/home/algirdas/darbai.txt` su &kwrite;. Šioje kortelėje taipogi rasite ir sudėtingesnes parinktis, tokias kaip tipai failų, kuriuos gali atidaryti ši programa.

  Jei norite, kad programos ženkliukas atsirastų ant jūsų darbastalio, sukurkite nuorodą savo darbastalio `~/Desktop` aplanke (aplanko pavadinimas gali kiek skirtis, priklausomai nuo to, kaip buvo įdiegta &kde;) arba patekite į Sukurti naują... spausdami dešinįpelės mygtuką tuščioje darbastalio vietoje, o ne &konqueror; lange.

  Jei turite daug specializuotų nuorodų į programas bet nenorite apkrauti darbastalį, galite tas nuorodas sukurti programų aplanke. Į šį aplanką patekti galis parinkę meniu punktą Eiti Programos. Tada sukurkite vieną ženkliuką, atveriantį programų aplanką (kuris paprastai yra `~/.local/share/applications`).

  Norėdami padėti programos nuorodos ženkluką į panelę, visų pirma jį sukurkite programų aplanke, o tada galėsite jį pertempti į panelę.

Įrenginys

- Šios parinkties pagalba sukursite ženkliuką, kurį paspaudus bus prijungtas diskelis ir atvertas &konqueror; langas rodantis diskelio turinį. Kai, baigę darbą, norėsite atjungti diskelį, spauskite dešinį pelės mygtuką ant ženkliuko ir parinkite Išjungti. Visgi dažniausiai norėsite sukurti ženkliuką ant darbastalio.

## Pavadinimų ir teisių keitimas

Paprasčiausi būdai pervardinti failą ar aplanką yra arba spausti dešinį pelės mygtuką ir parinkti Pervadinti, arba pažymėti failą ar aplanką ir spausti F2.

Norėdami pakeisti failo ar aplanko pavadinimą ar naudojimo teises, spauskite dešinį pelės mygtuką ant jo pavadinimo ir parinkite elementą Savybės.... Jei jau pažymėjote failą ar aplanką, galite iš meniu parinkti Keisti Savybės (&Alt;Įvesti).

Tada bus parodytas savybių dialogas su keliomis kortelėmis:

- Kortelėje Bendros rodoma informacija apie parinktą elementą. Čia galite pakeisti pavadinimą, o aplankui - ir ženkliuką.

- Kortelėje Leidimai rodomas elemento savininkas ir naudojimosi teisės, kurias galite pakeisti.

### Kopijavimas ir pervardinimas

Jei norite padaryti jau egzistuojančio failo kopiją kitu pavadinimu (galbūt kaip atsarginę kopiją) tame pačiame aplanke, darykite įprastinę Kopijuoti operaciją. Kai parinksite Padėti, bus parodytas dialogas, kuriame bus skundžiamasi, kad toks failas jau egzistuoja. Tiesiog įrašykite jame naują failo pavadinimą ir spauskite mygtuką Tęsti (arba, jei jaučiatės tingus, spauskite mygtuką Pasiūlyti ir naujas pavadinimas bus sugalvotas už jus).

## Failų sąsajų konfigūravimas

&kde; sudėtyje yra daug programų, kurios gali atidaryti galybę įvairių tipų failų. Dažniausiai numatytosios sąsajos veiks be problemų, bet &konqueror; turi galingą sistemą, leidžiančią jums pakeisti, kokios programos naudojamos vieno ar kito tipo failo atidarymui. Daugiau informacijos gausite pasirinkę meniu punktą Nustatymai Konfigūruoti Konqueror..., atsidariusiame dialogę parinkę Failų sąsajos ir tada paspaudę mygtuką Pagalba.

## Komandinėje eilutėje

Nors &konqueror; ir yra labai galinga ir lanksti GUI failų tvarkyklė, kartais patyrę &Linux; / &UNIX; naudotojai gali užsinorėti grįžti prie pagrindų ir dirbti tekstinės komandinės eilutės lygmenyje.

Jūs, aišku, galite atidaryti konsolę, galbūt su &konqueror; meniu komanda Įrankiai Atverti terminalą arba klavišu F4.

Jei tiesiog norite paleisti programą ar &URL;, tai meniu komanda Įrankiai Paleisti komandą (&Ctrl;E) gali būti paprastesnis pasirinkimas.

Įrankiai Vykdyti apvalkalo komandą... (&Ctrl; E) atidaro nedidelį komandinės eilutės dialogo langą, kuriame jūs galite įvesti apvalkalo komandą, tokią kaip `ps -ax | grep kdeinit` . Pastebėtina, kad šis variantas nepilnai palaiko terminalo valdymo simbolius, taigi komandos, tokios kaip `top` ir `less` neveiks tinkamai, bet šis variantas norimą komandą paleidžia iš karto, nepaleidinėjant atskiros konsolės.

Sudėtingesnėms komandoms, &konqueror; turi kitą gražią savybę: meniu parinktis Nustatymai Rodyti: Terminalo emuliatorius, kurios pagalba terminalas atidaromas kaip naujas rodinys &konqueror; lange. Tol, kol jungites ženkliukas matomas apatiniame dešiniame rodinio kampe, terminalas seks paskui aplankų pasikeitimus pagrindiniame rodinyje.

Įskaitant terminalo emuliatorių