# Перформансе

## Поставке перформанси

К‑освајач користе разнолики корисници на разноврсним рачунарима. Под плаштом перформанси, овај дијалог омогућава кориснику да подеси опције које могу учинити да се рачунар са инсталираним К‑освајачем одзива живахније.

### Предучитавање

у подсекцији Предучитавање вага се између меморије и перформанси.

Предучитавањем се назива учитавање примерка К‑освајача у меморију пре него што га корисник заиста покрене. Позитиван ефекат је у томе што кад корисник затражи да се учита К‑освајач, прозор се тренутачно појављује, пошто је већи део програма предучитан. Негативно је то што овај примерак К‑освајача троши меморију која би могла послужити другим програмима. Подразумевано, кад корисник затвори К‑освајач, примерак се заправо не затвара. Тако ће наредно покретање К‑освајача поново бити тренутачно.

Последња кућица, Увек одржавај један учитан примерак, говори да желите да увек буде спреман један предучитан, али неискоришћен примерак К‑освајача. Ова опција ће заправо умањити перформансе на неким системима (нарочито онима са ограниченом физичком меморијом).